b'\n_START_ARTICLE_\nBelejringen af K\xc3\xb8benhavn (1289)\n_START_SECTION_\nBaggrund\n_START_PARAGRAPH_\nMordet p\xc3\xa5 Erik Klipping i Finderup Lade i 1286 havde store politiske konsekvenser for den danske adel, der havde v\xc3\xa6ret hans modstandere. Adskillige havde magtfulde fjender og de \xc3\xb8nskede at straffe dem. Som et resultat flygtede de til Norge, hvor den norske konge Erik 2. beskyttede dem. P\xc3\xa5 samme tid blev der aftalt en stor voldgift mellem det norske rigsr\xc3\xa5d og tyske k\xc3\xb8bm\xc3\xa6nd. Kongeriget Norge havde et \xc3\xb8nske om at udvide sin gr\xc3\xa6nser mod syd. Tre \xc3\xa5r senere begyndte en dansk-norsk konflikt, der blev kaldt de fredl\xc3\xb8ses krig.\n_START_SECTION_\nAngrebet\n_START_PARAGRAPH_\nDen norske ledingsfl\xc3\xa5de sejlede mod Danmark, for at plyndre med den norske kong Erik 2. i spidsen. De sejlede ind i \xc3\x98resund p\xc3\xa5 natten til den 7. juli. Ved et uheld blev et skib \xc3\xb8delagt og 160 m\xc3\xa6nd druknede. Fl\xc3\xa5den angreb og nedbr\xc3\xa6ndte Helsing\xc3\xb8r den 7. juli, hvorefter fl\xc3\xa5den sejlede videre mod K\xc3\xb8benhavn samme dag. K\xc3\xb8benhavn modstod dog angrebet, og nordm\xc3\xa6ndene sejlede i stedet videres sydp\xc3\xa5 dagen efter. De nedbr\xc3\xa6ndte bl.a. byen p\xc3\xa5 Hven og Amager, inden de sejlede videre til Skan\xc3\xb8r, hvor der blev udk\xc3\xa6mpet et slag den 9. juli.'